Marcus Apponius Saturninus

Marcus Apponius Saturninus (nescimus, quando natus mortuusve sit) senator Romanus primo saeculo post Christum natum fuit.

 Vita 
Patria eius Baetica, pater Marcus Apponius Saturninus erat. Anno 57 ad usque 66 aut diutius frater Arvalis, consul suffectus Nerone regnante, sed incerto anno erat. Anno 68/69 legatus Augusti pro praetore Moesiae factus est, ubi ob victos Roxolanos ornamenta triumphalia ab Othone imperatore accepitTacitus, Historiae, I 79. Bello civili Vitellio primo favebat, deinde ad Vespasianum transiitTacitus, Historiae, II, 85; 96; III 5; 9; 11. De ea re cum Lucio Tettio Iuliano legato Legionis VII Claudiae acriter iurgabat atque eum etiam necare in animo habebat. Fuit proconsul Asiae vel Nerone imperatore vel post annum 73Der Neue Pauly, Stuttgardiae 1999, T. 1, c. 907.

 Notae 

Categoria:Consules
Categoria:Senatores
Saturninus, Marcus
Categoria:Legati Moesiae
Categoria:Proconsules Asiae
Categoria:Nati saeculo 1 a.C.n. aut 1
Categoria:Mortui saeculo 1 aut 2